Document ID: 32002R1360

ΚΑΝΟΝΙΣΜΌΣ (ΕΚ) αριθ. 1360/2002 ΤΗΣ ΕΠΙΤΡΟΠΉΣ
της 13ης Ιουνίου 2002
για την προσαρμογή, για έβδομη φορά, στην τεχνική πρόοδο του κανονισμού (ΕΟΚ) αριθ. 3821/85 του Συμβουλίου σχετικά με τη συσκευή ελέγχου στον τομέα των οδικών μεταφορών
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3821/85 του Συμβουλίου, της 20ής Δεκεμβρίου 1985, σχετικά με τη συσκευή ελέγχου στον τομέα των οδικών μεταφορών (1), όπως τροποποιήθηκε τελευταία από τον κανονισμό (ΕΚ) αριθ. 2135/98 (2), και ιδίως τα άρθρα 17 και 18,
Εκτιμώντας τα ακόλουθα:
(1)
Οι τεχνικές προδιαγραφές του παραρτήματος I B του κανονισμού (ΕΟΚ) αριθ. 3821/85 πρέπει να προσαρμοστούν στην τεχνική πρόοδο, με ιδιαίτερη προσοχή στη συνολική ασφάλεια του συστήματος και στη διαλειτουργικότητα μεταξύ της συσκευής ελέγχου και των καρτών οδηγού.
(2)
Η προσαρμογή του εξοπλισμού απαιτεί επίσης την προσαρμογή του παραρτήματος II του κανονισμού (ΕΟΚ) αριθ. 3821/85 το οποίο καθορίζει τα σήματα και τα πιστοποιητικά έγκρισης.
(3)
Η επιτροπή που συστάθηκε δυνάμει του άρθρου 18 του κανονισμού (ΕΚ) αριθ. 3821/85 δεν εξέδωσε γνώμη επί των μέτρων που προβλέπονται στην πρόταση και για το λόγο αυτό η Επιτροπή υπέβαλε στο Συμβούλιο πρόταση για τα μέτρα αυτά.
(4)
Μέχρι τη λήξη της περιόδου που ορίζει το άρθρο 18 παράγραφος 5 στοιχείο β) του κανονισμού (ΕΟΚ) αριθ. 3821/85, το Συμβούλιο δεν είχε ενεργήσει και συνεπώς εναπόκειται στην Επιτροπή να εκδώσει τα μέτρα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 2135/98 αντικαθίσταται από το παράρτημα του παρόντος κανονισμού.
Άρθρο 2
Το παράρτημα II του κανονισμού (ΕΟΚ) αριθ. 3821/85 τροποποιείται ως εξής:
1.
Στο κεφάλαιο I, στοιχείο 1, το πρώτο εδάφιο τροποποιείται ως εξής:
-
το συμβατικό σύμβολο για την Ελλάδα «GR» αντικαθίσταται από τον αριθμό «23»·
-
το συμβατικό σύμβολο για την Ιρλανδία «IRL» αντικαθίσταται από τον αριθμό «24»·
-
προστίθεται το συμβατικό σύμβολο «12» για την Αυστρία·
-
προστίθεται το συμβατικό σύμβολο «17» για τη Φινλανδία·
-
προστίθεται το συμβατικό σύμβολο «5» για τη Σουηδία.
2.
Στο κεφάλαιο I, στοιχείο 1, το δεύτερο εδάφιο τροποποιείται ως εξής:
-
η φράση «ή της κάρτας ταχογράφου» προστίθεται μετά τις λέξεις «φύλλου καταγραφής».
3.
Στο κεφάλαιο I, το στοιχείο 2 τροποποιείται ως εξής:
-
η φράση «και σε κάθε κάρτα ταχογράφου» προστίθεται μετά τις λέξεις «φύλλο καταγραφής».
4.
Στο κεφάλαιο II, προστίθεται η ακόλουθη φράση στον τίτλο «ΓΙΑ ΠΡΟΪΟΝΤΑ ΣΥΜΦΩΝΑ ΜΕ ΤΟ ΠΑΡΑΡΤΗΜΑ I».
5.
Προστίθεται το ακόλουθο κεφάλαιο III:
«III. ΠΙΣΤΟΠΟΙΗΤΙΚΟ ΕΓΚΡΙΣΗΣ ΓΙΑ ΠΡΟΪΟΝΤΑ ΣΥΜΦΩΝΑ ΜΕ ΤΟ ΠΑΡΑΡΤΗΜΑ I B
Το κράτος που χορηγεί έγκριση παρέχει στον αιτούντα πιστοποιητικό έγκρισης, υπόδειγμα του οποίου παρατίθεται κατωτέρω. Για τη γνωστοποίηση στα άλλα κράτη μέλη των χορηγούμενων εγκρίσεων ή των ενδεχομένων ανακλήσεων, κάθε κράτος μέλος χρησιμοποιεί αντίγραφα αυτού του εγγράφου.
»
Άρθρο 3
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Ιουνίου 2002.

Labels: 7
1
8